Številka: 1004-99/2025-1

Datum: 11. 04. 2025

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, s spremembami in dopolnitvami; v nadaljevanju ZJU), **Finančna uprava RS** objavlja javni natečaj za prosto delovno mesto:

**na Generalnem finančnem uradu**

**VIŠJI FINANČNI SVETOVALEC INŠPEKTOR SPECIALIST (šifra 1023)** v Oddelku za davke od dohodkov iz poslovanja in za igre na srečo, Sektor za obdavčitev dohodkov, Uprava za davke

Naloge na uradniškem delovnem mestu se opravljajo v nazivu višji finančni svetovalec inšpektor specialist III, II, I.

***Pogoji za zasedbo delovnega mesta:***

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 4 leta delovnih izkušenj na zahtevani stopnji izobrazbe.

***Prednost pri izbiri bodo imeli kandidati:***

* s končano **ekonomsko ali pravno smerjo izobrazbe**, zaključene najmanj na stopnji, ki je zahtevana kot pogoj za zasedbo delovnega mesta ter
* dobrim znanjem **angleškega jezika**.

***Zaželena znanja in kompetence:***

* je ekipni igralec, pripravljen na sodelovanje,
* je samoiniciativen, kritično razmišlja, ima željo po iskanju rešitev,
* se zna dobro pisno izražati o kompleksnih vprašanjih,
* ima željo po strokovnem napredovanju,
* pozna zakonodajo na področju neposredne korporativne obdavčitve,
* pozna gospodarsko statusno pravno zakonodajo,
* pozna pravila računovodenja,
* pozna računovodske standarde, izkušnje z delom v računovodstvu so prednost,
* dobro pozna delo v MS Office okolju,
* je natančen.

***Posebni pogoji in dodatna znanja:***

* obvezno usposabljanje za imenovanje v naziv,
* strokovni izpit iz upravnega postopka druge stopnje,
* strokovni izpit po Zakonu o finančni upravi:
* splošni strokovni izpit za opravljanje nalog finančne uprave ter
* strokovni izpit za finančni nadzor I. stopnje.

***Opis nalog iz sistemizacije:***

* koordiniranje in sodelovanje pri izvajanju finančnega nadzora in kontrol,
* sodelovanje oziroma oblikovanje sistemskih rešitev, metodologij in delovnih postopkov za izvajanje predpisov iz pristojnosti finančne uprave,
* opravljanje najzahtevnejših kontrol s carinskega, trošarinskega, davčnega in ostalih delovnih področij finančne uprave,
* koordiniranje izvajanja nadzornih nalog finančne uprave in izvajanje notranjega strokovnega nadzora,
* vodenje evidenc, priprava poročil in analiz iz delovnega področja organizacijske enote,
* priprava standardov in tehnik za spremljanje in obravnavo rizičnih skupin zavezancev in strank v postopku,
* sodelovanje pri projektih, pri izpopolnjevanju in usposabljanju delavcev organa,
* opravljanje drugih nalog in dejanj, določenih z zakonom in drugimi predpisi ter opravil, ki jih odredi nadrejeni.

**Konkretne naloge, ki jih bo opravljal javni uslužbenec;**

**v prvih dveh letih bo glavnina nalog kandidata povezana z nalogami na področju minimalnega davka, in sicer:**

* tolmačenje predpisov s področja povrhnjega in domačega povrhnjega davka,
* sodelovanje pri pripravi programske podpore za poročanje in obračunavanje davka,
* sodelovanje z mednarodnimi organizacijami na področju izvajanje obdavčitve s povrhnjim davkom,
* sodelovanje na internih in zunanjih izobraževanjih s področja povrhnjega davka,
* sodelovanje pri pripravi predlogov (sprememb) predpisov in internih aktov.

Po zaključku projekta uvedbe minimalnega davka v Sloveniji, bo kandidat imel možnost pokrivati tudi druge delovne naloge s področja neposredne obdavčitve pravnih oseb in fizičnih oseb z dejavnostjo.

**Poskusno delo**: 6 mesecev.

Delovne izkušnje so delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/](http://www.uradni-list.si/1/objava.jsp?sop=2007-01-3411)03, s spremembami in dopolnitvami), se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/2006 in 104/2010) ne bodo uvrstili v izbirni postopek.

V drugem odstavku 61. člena ZJU je določeno, da se izbirni postopek lahko opravi v več fazah, tako da se kandidati postopno izločajo. Opravi se v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora ali v drugi obliki, skladni s strokovnimi spoznanji na področju ravnanja z ljudmi pri delu.

Za javne uslužbence, ki so opravili strokovni izpit za imenovanje v naziv skladno z določbami ZJU, in/ali so se udeležili priprav na strokovni izpit za imenovanje v naziv, se lahko šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti obvezno usposabljanje najpozneje v enem letu od sklenitve pogodbe o zaposlitvi.

Strokovni izpit iz upravnega postopka druge stopnje mora kandidat opraviti najkasneje v treh mesecih od sklenitve delovnega razmerja.

Splošni strokovni izpit za opravljanje nalog finančne uprave mora uslužbenec finančne uprave opraviti v šestih mesecih od sklenitve delovnega razmerja.

Strokovni izpit za finančni nadzor I. stopnje mora uslužbenec finančne uprave opraviti najpozneje v enem letu po sklenitvi delovnega razmerja.

Z izbranim kandidatom bo sklenjena pogodba o zaposlitvi za nedoločen in polni delovni čas.

**Splošni pogoji, ki jih morajo izpolnjevati kandidati za zasedbo delovnega mesta:**

* znanje uradnega jezika,
* državljanstvo Republike Slovenije,
* da oseba ni bila pravnomočno obsojena zaradi naklepnega kaznivega dejanja, ki se preganja po uradni dolžnosti, in da ni bila obsojena na nepogojno kazen zapora v trajanju več kot šest mesecev,
* da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**K prijavi morajo kandidati priložiti naslednje:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata:
   * o znanju uradnega jezika,
   * da je državljan Republike Slovenije,
   * da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
   * da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
4. izjavo, da za namen tega natečajnega postopka dovoljuje Finančni upravi RS pridobitev podatkov iz 3. točke iz uradne evidence.

Zaželeno je, da prijava vsebuje tudi kratek življenjepis ter da kandidat v njej, poleg formalne izobrazbe navede tudi druga znanja in veščine, ki jih je pridobil.

Kandidat, v roku **8 dni** po objavi, vloži prijavo v pisni obliki (lahko na priloženem obrazcu Vloga za zaposlitev), ki jo pošlje na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

**Prijave se pošljejo na naslov:** Finančna uprava RS, Generalni finančni urad, Šmartinska cesta 55, 1000 Ljubljana ali na [gfu.fu@gov.si](mailto:gfu.fu@gov.si),

Za dodatne informacije o vsebini dela se lahko obrnete na g. Meze Jurija, tel.: 01/478-2936.

Za dodatne informacije o formalni izvedbi izbirnega postopka se lahko obrnete na ga. Kristino Korošec Klarić, tel.: 01/478-2727.

Obvestilo o končanem izbirnem postopku bo objavljeno na spletnem portalu GOV.SI - [Delovna mesta | GOV.SI](https://www.gov.si/zbirke/delovna-mesta/).

Kandidati bodo o izbiri pisno obveščeni najkasneje v roku 30 dni po končanem izbirnem postopku.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Peter Grum, generalni direktor

Poslati:

* objava na portal GOV.SI,
* objava na Zavodu RS za zaposlovanje.

Priloga:

* vloga za zaposlitev
* obvestilo kandidatom za DM o obdelavi osebnih podatkov